รักษาอาการขี้หูอุดตันที่บ้าน มองหาวิธีการรักษาแบบมืออาชีพ
บางคนอาจไม่เคยประสบปัญหากับเรื่องขี้หูเลย ในขณะที่บางคนจะมีการก่อตัวของขี้หูได้ง่าย การรู้ว่าคุณมีแนวโน้มแบบไหนจะช่วยชี้ได้ว่าคุณจะเกิดมีขี้หูอุดตันหรือเปล่า   คนที่ต้องใช้เครื่องช่วยฟังหรือที่อุดรูหูมักจะเกิดขี้หูอุดตันได้ง่าย  คนที่ชอบใช้สำลีปั่นหูหรือเอาอะไรแยงรูหูมักจะเกิดขี้หูอุดตันได้ง่าย  ผู้สูงอายุและคนที่เกิดความพิการทางจิตมีสิทธิเกิดการสะสมของขี้หูง่ายกว่า  คนบางคนมีรูหูที่มีรูปทรงในแบบที่ทำให้ร่างกายยากจะขับขี้หูออกมาได้ง่ายๆ ตามวิธีธรรมชาติ วิธีดีที่สุดในการตรวจก็คือไปพบแพทย์ แต่คุณอาจลองทำการรักษาเองที่บ้านก่อนก็ได้ ก่อนจะเริ่มทำการรักษาแบบใดๆ ก็จำต้องทราบก่อนว่าคุณเป็นจริงหรือไม่ นี่จะช่วยเพิ่มความมั่นใจว่าคุณไม่ได้ใช้วิธีการที่อาจก่อให้เกิดอันตราย หรือคุณไม่ได้มีภาวะอื่นแทรกซ้อนอย่างหูติดเชื้อ  คุณสามารถหาซื้อไฟส่องพิเศษ (กล้องส่องตรวจหู) เพื่อส่องรูหู อุปกรณ์นี้ถูกทำเพื่อคนทั่วไปที่ไม่ใช่แพทย์และมีราคาราว 350-1,000 บาท หาซื้อได้ทางอินเทอร์เน็ตหรือตามร้านขายยา เพื่อนหรือใครในครอบครัวสามารถใช้อุปกรณ์ชิ้นนี้ช่วยดูว่าคุณมีขี้หูอุดตันหรือไม่ บางทีการพิจารณาดูว่าคุณมีขี้หูอุดตันหรือไม่นั้นอาจง่ายมากๆ แค่คุณรู้จักอาการของมัน ตั้งแต่การรู้สึกแน่นรูหูไปจนถึงมีของเสียไหลออกมาจากหู มีสัญญาณมากมายที่อาจชี้ได้ว่าคุณมีขี้หูอุดตันที่ต้องเอาออก  ความรู้สึกแน่นรูหูหรือความรู้สึกเสมือนว่ารูหูมันถูกอุดไว้อาจเป็นภาวะขี้หูอุดตัน คุณยังอาจรู้สึกเหมือนคันในรูหู  อาจมีเสียงดังในหู หรือที่เรียกว่า หูอื้อ (tinnitus)  คุณอาจเจออาการหูบอดบางส่วนที่จะแย่ลงเมื่อขี้หูอุดตัน  คุณอาจมีอาการปวดหูหรือปวดเบาๆ จากขี้หูอุดตัน  คุณอาจสังเกตเห็นของเหลวที่ดูเหมือนขี้ผึ้งไหลออกมาจากหูที่มีขี้หูอุดตัน  คุณอาจสังเกตได้ว่ามีกลิ่นเหม็นจางๆ เล็ดลอดออกมาจากรูหู  ถ้าคุณปวดรูหูอย่างมาก มีไข้ หรือของเสียที่ไหลออกมามีหน้าตาหรือกลิ่นเหมือนน้ำหนอง คุณควรไปพบแพทย์เพื่อให้แน่ใจว่าหูไม่ได้ติดเชื้อ คุณสามารถทำความสะอาดข้างนอกของรูหูด้วยผ้าหรือกระดาษทิชชู่ นี่อาจช่วยเช็ดของเสียหรือขี้หูที่เกิดสะสมตรงบริเวณด้านนอกของหูชั้นใน  ใช้ผ้านุ่มเช็ดรอบๆ ด้านนอกของใบหูและรูหูด้านนอก ถ้าคุณต้องการก็สามารถจุ่มผ้าในน้ำอุ่นให้พอหมาดก็ได้  พันกระดาษทิชชู่รอบๆ นิ้วมือและเช็ดใบหูด้านนอกกับรูหูด้านนอกเบาๆ ด้วยทิชชู่นั้น สำหรับผู้ที่มีขี้หูสะสมในปริมาณน้อยถึงปานกลางนั้น ใช้ยาหยอดหูทั่วไปก็ช่วยขจัดการอุดตันของขี้หูได้แล้ว  ยาหยอดหูที่มีขายส่วนใหญ่เป็นส่วนผสมของน้ำมันกับสารละลายเปอร์ออกไซด์  ไฮโดรเจน เปอร์ออกไซด์ไม่ได้ละลายขี้หู แต่ช่วยให้มันไหลออกมาตามรูหู  ให้แน่ใจว่าได้ทำตามคำแนะนำข้างกล่องเพื่อความมั่นใจว่าไม่ได้ก่อปัญหาอื่นเพิ่มเติม ถ้าคุณมีอาการเยื่อแก้วหูทะลุหรือสันนิษฐานว่ามี อย่าใช้ยาหยอดหูเหล่านี้  คุณสามารถหาซื้อยาหยอดละลายขี้หูได้ตามร้านขายยาทั่วไป นอกเหนือจากการใช้ยาหยอดหูแล้ว คุณยังอาจใช้น้ำมันทั่วไปที่ใช้ในบ้านหรือยาหยอดไกลเซอรินเพื่อบรรเทาอาการขี้หูอุดตันได้ วิธีเหล่านี้จะช่วยทำให้ขี้หูนิ่มลง ทำให้นำออกมาจากรูหูได้ง่ายขึ้น  คุณสามารถใช้เบบี้ออยล์หรือมิเนอรัลออยล์เป็นตัวรักษาได้ หยอดเบบี้ออยล์หรือมิเนอรัลออยล์สักสองสามหยดในหูแต่ละข้างแล้วทิ้งไว้สักระยะก่อนเอียงให้มันไหลออกมา   คุณอาจลองน้ำมันมะกอกก็ได้ อย่างไรก็ดี การศึกษาครั้งหนึ่งพบว่าน้ำมีประสิทธิภาพในการกำจัดขี้หูได้ดีกว่าน้ำมันมะกอก  ยังไม่มีการศึกษาว่าควรจะใช้น้ำมันหรือไกลเซอรินได้บ่อยขนาดไหน แต่ถ้าไม่ใช้เกินสองสามครั้งต่อสัปดาห์ก็น่าจะไม่เป็นอะไร การสวนล้าง หรือบางครั้งเรียกว่า “การใช้กระบอกฉีดสวน” เป็นหนึ่งในวิธีการทั่วไปที่ใช้กำจัดขี้หูออกจากรูหู ลองล้างรูหูด้วยวิธีการสวนล้างถ้าคุณมีขี้หูแข็งหรือมีปริมาณมาก คุณอาจต้องให้เพื่อนหรือครอบครัวมาช่วยสวนล้างรูหูให้  คุณจำเป็นต้องมีกระบอกฉีดยาสำหรับใช้วิธีนี้ ซึ่งจะหาซื้อได้ตามร้านขายยา  เติมน้ำเท่าอุณหภูมิร่างกายให้เต็มกระบอกฉีด การใช้น้ำที่เย็นหรืออุ่นกว่าอาจทำให้รู้สึกเวียนศีรษะหรือบ้านหมุนได้  ค่อยๆ เอียงศีรษะให้ส่วนใบหูอยู่ด้านบนเพื่อที่จะให้รูหูเป็นแนวตรง  ฉีดน้ำเข้าไปในรูหูตรงจุดที่มีขี้หูอุดตันอยู่  เอียงศีรษะให้น้ำไหลออก  คุณอาจต้องทำการสวนล้างหลายหนเพื่อล้างสิ่งที่อุดตันให้หมด  จากการศึกษาพบว่าการฉีดน้ำหรือน้ำมันเล็กน้อยเข้าไปในหูก่อนการสวนล้างอาจช่วยทำให้กำจัดขี้หูได้ไวขึ้น  อย่าใช้อุปกรณ์ฉีดน้ำพุ่งเป็นลำที่ออกแบบมาสำหรับใช้กับฟันมาใช้สวนล้างรูหู คุณสามารถหาซื้ออุปกรณ์ดูดหรือที่ดูดมากำจัดขี้หู ถึงแม้ในการศึกษาจะพบว่าวิธีนี้ไม่ค่อยได้ผล คุณอาจพบว่ามันได้ผลสำหรับตัวเองก็เป็นได้ คุณสามารถหาซื้ออุปกรณ์ดูดขี้หูได้ตามร้านขายยา หลังจากเอาขี้หูที่อุดตันออกหมดแล้ว เป็นเรื่องสำคัญที่จะต้องเช็ดหูให้แห้งหมดจด นี่จะช่วยเพิ่มความมั่นใจว่าคุณจะไม่ติดเชื้อหรือเกิดปัญหาอื่นๆ อีก  คุณสามารถใช้แอลกอฮอล์เช็ดแผลสักสองสามหยดเช็ดหูให้แห้ง  เครื่องเป่าผมที่ตั้งค่าไว้ในระดับต่ำสุดก็สามารถเป่าให้หูแห้งได้ ต้องเข้าใจว่าทุกคนล้วนจำเป็นต้องมีขี้หูในปริมาณระดับหนึ่งเพื่อช่วยป้องกันหูติดเชื้อ หลีกเลี่ยงการทำความสะอาดหูบ่อยจนเกินไปหรือใช้อุปกรณ์อย่างเช่นไม้ปั่นหูเพื่อช่วยให้มีปริมาณขี้หูในระดับที่ดีต่อสุขภาพในรูหู  ให้ทำความสะอาดรูหูบ่อยแค่เฉพาะเมื่อคุณรู้สึกว่าต้องทำมันแล้ว ถ้าคุณสังเกตว่าคุณจำเป็นต้องทำความสะอาดรูหูทุกวันไม่งั้นมีของเสียมาก ให้ไปพบแพทย์  การใช้อุปกรณ์อย่างสำลีปั่นหูหรือกิ๊บติดผมจะเป็นการดันขี้หูเข้าไปแทนที่จะเอามันออกมา และอาจทำให้เกิดติดเชื้อหรือปัญหาอื่นๆ ด้วย  การใช้อุปกรณ์ยังอาจทำให้เยื่อแก้วหูทะลุและนำไปสู่การติดเชื้อหรือสูญเสียการได้ยิน มีตำรับแพทย์สูตรตะวันออกหรือแนวพหุลักษณ์บางที่อาจแนะนำให้ใช้วิธี “หยดเทียน” เพื่อกำจัดขี้หู วิธีการนี้จะใช้เทียนหยดน้ำตาเทียนลงไปในรูหู ซึ่งโดยทั่วไปไม่ถือว่ามีประสิทธิภาพและยังอาจเป็นอันตรายได้ ถ้าการหยดเทียนทำไปโดยปราศจากการดูแลของมืออาชีพ มันสามารถทำให้รูหูเกิดไหม้ ทำให้สูญเสียการได้ยินหรือติดเชื้อได้ ในกรณีที่คุณไม่สามารถกำจัดขี้หูเองหรือหลังทำการรักษาเองแล้วกลับมีอาการแย่ลง ให้ปรึกษาแพทย์ หากคุณไม่สามารถเอาขี้หูออกเองได้หรือประสบปัญหาอื่นเช่นสูญเสียการได้ยิน มีอาการปวดหรือมีของเสียไหลออกมา ให้ปรึกษาแพทย์ถึงทางเลือกการรักษาวิธีต่างๆ นี่จะช่วยเสริมความมั่นใจว่าคุณจะได้รับการรักษาที่มีประสิทธิภาพสูงสุดโดยที่ไม่มีอันตรายและปวดน้อยที่สุดสำหรับภาวะขี้หูอุดตัน  แพทย์อาจแนะนำวิธีการรักษาหรือทางเลือกที่คุณอาจใช้เองที่บ้าน เช่น ยาหยอดละลายขี้หูหรือการสวนล้าง แพทย์อาจตัดสินใจรักษาโดยการสวนล้างรูหู นี่จะช่วยทำให้ขี้หูนิ่มลงและขจัดการอุดตันซึ่งทำให้เป็นปัญหาออกไป   แพทย์จะฉีดน้ำหรือสารละลายอย่างน้ำเกลือเข้าไปในรูหูและปล่อยให้มันทำให้ขี้หูนิ่มลง  เมื่อเอียงคอให้น้ำไหลออกมาแล้ว แพทย์จะตรวจดูว่าอาการอุดตันหายไปแล้วหรือไม่ หรือมันจำเป็นต้องใช้อุปกรณ์อย่างเครื่องขูดขี้หูมาเอาออก  คุณอาจรู้สึกอึดอัดกับการสวนล้างเล็กน้อย ต่างจากวิธีการดูดที่ทำกันเอง แพทย์อาจใช้เครื่องมือสำหรับดูดขี้หูที่มีกำลังมากกว่า ซึ่งจะช่วยกำจัดขี้หูได้อย่างมีประสิทธิภาพและหมดจดยิ่งกว่า  แพทย์จะสอดอุปกรณ์ดูเข้าไปในรูหูเพื่อกำจัดขี้หู  เขาอาจตรวจดูว่าขี้หูหายไปหรือยังหลังดูดเสร็จแล้วประเมินว่าคุณต้องการวิธีอื่นหรือวิธีที่แรงขึ้นในการเอาขี้หูออกหรือไม่  การดูดขี้หูอาจทำให้รู้สึกอึดอัดหรือมีเลือดออกเล็กน้อยได้ ถ้าขี้หูนั้นมันจับตัวแน่นมาก แพทย์อาจเลือกใช้เครื่องมือชนิดอื่นมาใช้อันได้แก่ช้อนแคะหูหรือเครื่องขูดขี้หู การรักษานี้จะเอาขี้หูออกโดยตรงและอาจลดภาวะขี้หูอุดตันได้อย่างรวดเร็วและได้ผล   เครื่องขูดขี้หูเป็นอุปกรณ์ขนาดเล็กชิ้นบางๆ ที่แพทย์จะสอดเข้าไปในรูหูเพื่อกำจัดการอุดตัน  ช้อนแคะหูเป็นอุปกรณ์ชิ้นเล็กๆ ที่จะสอดเข้าไปในรูหูแล้วแคะขี้หูที่อุดตันออกมา  การใช้อุปกรณ์ช่วยในการกำจัดขี้หูนั้นอาจทำให้รู้สึกอึดอัดและมีเลือดไหลได้ แพทย์อาจส่งคุณต่อไปยังผู้เชี่ยวชาญด้าน ENT (หู คอ จมูก) เมื่อไม่อาจเอาขี้หูออกได้. ผู้เชี่ยวชาญด้าน ENT จะใช้กล้องจุลทรรศน์ส่องดูขี้หู นี่จะช่วยให้เขาประเมินระดับการอุดตันได้ดีขึ้นและดูว่าจะต้องกำจัดการอุดตันทั้งหมดเลยหรือไม่  การจะส่องรูหูด้วยกล้องจุลทรรศน์นั้น ผู้เชี่ยวชาญด้าน ENT จะวางเครื่องถ่างไว้ข้างในรูหูแล้วฉายไฟกล้องจุลทรรศน์ดูข้างใน  ผู้เชี่ยวชาญด้าน ENT อาจยังคงใช้กล่องจุลทรรศน์ส่องต่อเพื่อช่วยในการเอาขี้หูออก
รับรู้ในปัจจัยเสี่ยงจากการก่อตัวของขี้หู. ตรวจดูว่าคุณมีขี้หูอุดตันหรือไม่. รู้จักอาการของภาวะขี้หูอุดตัน. เช็ดบริเวณรอบนอกของหู. หยอดยาหยอดละลายขี้หูที่มีขายทั่วไปเพื่อกำจัดขี้หู. ลองหยอดน้ำมันหรือไกลเซอรินเพื่อทำให้ขี้หูนิ่ม. สวนล้างขี้หู. ดูดรูหู. เช็ดหูให้แห้ง. หลีกเลี่ยงการทำความสะอาดบ่อยจนเกินไปหรือใช้อุปกรณ์ช่วย. ห้ามใช้ “การหยดเทียน”. ไปพบแพทย์ถ้าการรักษาเองที่บ้านไม่ได้ผล. ปรึกษาแพทย์เกี่ยวกับทางเลือกของการรักษา. เข้ารับการสวนล้างรูหูซ้ำ. ดูดขี้หูออก. เอาขี้หูออกด้วยเครื่องมือ. ตรวจหูด้วยกล้องจุลทรรศน์.
https://www.wikihow.com/Remove-Ear-Wax-Plugs https://www.wikihow.com/Remove-Ear-Wax-Plugs
Treating Ear Wax Plugs at Home Seeking Professional Treatment